# **DECIZIA ETAPEI DE ÎNCADRARE**

## Nr. număr din 03.05.2017

Ca urmare a solicitării de emitere a acordului de mediu adresate de **primaria comunei palatca**, cu sediul în Str. principala, Nr. 445, Pălatca , Judetul Cluj, prin domnul primar Huldușan Ioan, cu adresa comuna Pălatca, sat Pălatca, strada Principală, nr. 455, județul Cluj, înregistrată la APM Cluj cu nr. 26132/16.10.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a completărilor înregistrate la Agenția pentru Protecția Mediului Cluj cu nr. 26264/21.10.2015 și 22303/10.04.2017, număr de înregistrare pe S.IM. 206/5.04.2017 și a consultărilor desfăşurate în cadrul şedinţei Comisiei de Analiză Tehnică din data de 3.05.2017, că proiectul **“Modernizare străzi în comuna Palatca, județul Cluj”**, propus a fi amplasat în comuna Palatca, localitățile Palatca și Petea, județul Cluj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

* Proiectul intră sub incidenţa Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, cu modificările şi completările ulterioare, fiind încadrat la la anexa nr. 2 - punctul 13.a - “orice modificări sau extinderi, altele decât cele prevazute la pct. 22 din anexa 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;
* Proiectul propus nu intră sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;
* Amplasament: comuna Palatca, localitățile Palatca și Petea, județul Cluj; folosința actuală: străzi; destinația zonei stabilită prin planurile de urbanism și de amenajare a teritoriului: zona căilor de comunicații rutiere; utilizări permise: amenajări specifice și lucrări tehnico edilitare; utilizări interzise: orice construcții care ar putea afecta suprafața carosabilă sau zona de protecție (conform Certificatului de Urbanism nr. 003/15.10.2015, emis de Primăria Comunei Palatca);
* Proiectul este de amploare redusă și nu se cumulează cu alte proiecte;
* Proiectul nu implică utilizarea resurselor naturale;
* Proiectul presupune emisia redusă de poluanţi cu impact local;
* Sunt prevăzute măsurile pentru minimizarea impactului asupra mediului;
* Sunt prevăzute măsuri pentru gestionarea corespunzătoare a deşeurilor generate în faza de execuţie;
* Lucrările prevăzute nu provoacă efecte negative asupra stării de sănătate a populației;
* Impactul datorat emisiilor poluante, inclusiv zgomotul şi alte surse de disconfort generate prin funcţionarea utilajelor specifice în perioada lucrărilor de execuţie, va fi local şi de scurtă durată;
* Nu există traversări de cursuri de apă și nu sunt necesare lucrări de alimentare cu apă;
* Amplasamentul nu este inclus în fondul forestier național, nu face obiectul Legii 46/2008 Codul Silvic și a Ordinului M.M.P. 924/2011 privind scoaterea terenurilor din fondul forestier național;
* Ampriza drumurilor rămâne nemodificată atât pe durata execuției lucrărilor cât și după finalizarea execuției; nu sunt necesare exproprieri;
* Amplasamentul nu este situat în interiorul sau vecinătatea nici unei arii naturale protejate;
* Pe parcursul derulării procedurii nu au fost formulate observaţii din partea publicului referitoare la realizarea proiectului.

**Condiţiile de realizare a proiectului:**

* Respectarea proiectului, care prevede:
* Lungime totală străzi: 5108 m;
* Platforma carosabilă: 3,5-4 m;
* Platforme de încrucișare: 20 m lungime, la o distanță de 250-300 m (drumurile au doar o bandă de circulație;
* Sistem rutier: fundație din balast și piatră spartă, îmbrăcăminte din beton asfaltic;
* Scurgerea apelor: șanțuri și rigole pentru colectarea apelor pluviale; se vor înlocui podețele existente cu podețe tubulare cu diametrul cuprins între 600 -1000 mm;
* Necesitate proiect: starea fizică precară a străzilor din localitățile comunei, raportate la condițiile generale de circulație actuale și de perspectivă. Platforma străzilor prezintă tasări, gropi, făgașe, denivelări transversale și longitudinale care au afectat siguranța în exploatare, devenind aproape impracticabilă pe unele sectoare (mai ales pe timp nefavorabil). S-a constatat degradarea sistemului de evacuare a apelor pluviale. Podețele tubulare existente necesită a fi înlocuite, ele prezentând fisuri și fiind în mare parte colmatate sau greșit amplasate. Drumurile laterale și vicinale necesită montarea podețelor tubulare pentru a asigura continuitatea șanțului. Modernizarea străzilor vor facilita dezvoltarea economică;
* Amplasament: comuna Buza, localitățile Petea și Palatca, județul Cluj;
* Trasee:

|  |  |
| --- | --- |
|  | Lungime (m) |
| ***În localitatea Petea:*** | |
| 1. Strada Bisericii Ortodoxe | 195 |
| 2. Strada Mălăini | 80 |
| ***În localitatea Palatca:*** | |
| 3. Strada Moina | 912 |
| 4. Strada Între Garduri | 562 |
| 5. Strada Micăului | 870 |
| 6. Strada Chișagaului | 650 |
| 7. Strada După Grădini | 612 |
| 8. Strada Dispensarului | 170 |
| 9. Strada După Școală | 297 |
| 10. Strada Beristea Mică | 380 |
| 11. Strada Izvorele | 380 |

* Utilizarea exclusiv a terenurilor stabilite pentru amplasarea organizării de şantier şi depozitarea materialelor de construcţie şi a deşeurilor rezultate din activităţile de construire;
* Utilizarea de sisteme de împrejmuire a amplasamentului organizării de șantier în scopul minimizării impactului asupra zonelor învecinate datorat prafului generat de manevrarea și stocarea materialelor;
* Marcarea corespunzătoare, cu panouri de protecţie, a terenurilor ocupate temporar de organizarea de şantier sau afectate de lucrări temporare (excavări, săpături de şanţ, etc.);
* Ocuparea unei suprafeţe minime de teren pentru amplasarea organizării de şantier;
* Umectarea amprizei drumurilor pentru asigurarea umidității corespunzătoare a lucrărilor de umplutură și pregătire a fundației drumurilor; stropirea cu apă a pământului excavat și a deșeurilor de construcții depozitate temporar (în perioadele lipsite de precipitații), limitarea activităților în perioadele cu vânt puternic;
* Utilizarea unor variante de construcţie moderne, cu generare minimă de deşeuri;
* Amenajarea de suprafețe izolate/impermeabilizate corespunzător pentru depozitarea substanțelor potențial poluatoare; aprovizionarea cu materiale potențial poluatoare se va realiza în funcție de planificarea lucrărilor (astfel încât să se evite stocarea acestora în punctele de lucru);
* Depunerea la Agenția pentru Protecția Mediului Cluj a copiei contractului încheiat pentru valorificarea/eliminarea deșeurilor rezultate din construcții și demolări;
* Stocarea temporară a deşeurilor rezultate din faza de construcţie în spaţii special amenajate şi eliminarea acestora prin firme specializate;
* Deșeurile rezultate din excavări, dacă este cazul, vor fi depozitate în locurile indicate de Primăria Comunei Palatca;
* Evitarea desfăşurării lucrărilor cu emisii de praf în perioade cu vânt puternic;
* Menţinerea stării tehnice a mijloacelor auto şi utilajelor folosite pentru a se evita pierderile de combustibil de uleiuri care pot afecta calitatea solului şi a apelor subterane; lucrările de întreținere curentă a utilajelor se va face în locuri special amenajate (nepermițându-se împrăștierea materialelor, combustibililor, și reziduurilor);
* Folosirea unor utilaje şi mijloace de transport silenţioase;
* Asigurarea transportului şi manipulării materialelor de construcţie pentru evitarea pierderilor din utilajele de transport;
* Materialele de construcţii vor fi aduse progresiv pe măsură ce lucrările avansează şi în funcţie de solicitări; ele vor fi depozitate pe platforme special amenajate în incinta proprietăţii (conform planului organizării de şantier);
* Se interzice afectarea sub orice formă a vecinătăţilor amplasamentului analizat, atât în timpul perioadei de construcţie cât şi în timpul funcţionării;
* Refacerea terenurilor ocupate temporar, la finalizarea lucrărilor, cuprind:
  + Eliminarea deşeurilor rezultate în urma activităţilor desfășurate;
  + Redarea aspectului terenului conform funcţiunilor stabilite prin P.U.G.
* **Titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Director Executiv,**

**Dr. ing. Grigore CRĂCIUN**

**Şef serviciu Avize, Acorduri, Autorizaţii,**

**Anca CÎMPEAN**

**Întocmit,**

**Marian ROŞCA**